**Facultatea de Chimie a Universității din București** în colaborare cu **Inspectoratul Școlar al Municipiului Bucureșt**i, **Societatea de Chimie din România** și **Asociația Profesorilor de Chimie din București** organizează în data de **12 Mai 2018,** **a XII-a ediție** a Concursului de referate și comunicări științifice pentru elevi și profesori din învățământul preuniversitar intitulat:

**„*CH3IMIA - PRIETEN sau duşman?!*”, *2018***

Simpozionul are ca obiective stimularea creativității, educarea gândirii stiințifice și a lucrului în echipă, dezvoltarea abilităților de comunicare și a spiritului de competiție în cercetarea științifică din domeniul chimiei. Simpozionul va cuprinde trei secțiuni:

***Secțiunea I pentru elevii din învățământul gimnazial***

***Secțiunea II pentru elevii din învățământul liceal***

***Secțiunea III pentru profesori***, care pot participa cu o lucrare metodico-științifică

            Comisia de evaluare va aprecia calitatea, originalitatea şi contribuția personală a elevilor în elaborarea și prezentarea lucrărilor/proiectelor științifice. Cele mai valoroase lucrări ale elevilor, de la fiecare secţiune, vor fi premiate.

Rezumatele lucrărilor, care nu trebuie să depășescă o pagină, vor fi trimise în format electronic conform modelului atașat, până la data de **27 Aprilie 2018**, pe adresa chimia.prieten@chimie.unibuc.ro. Rezumatele care nu vor fi trimise pâna la această dată nu vor putea să apară în volumul de rezumate al concursului.

Pe data de **4 mai 2018** se vor anunța pe site-ul Facultății de Chimie (<http://chimie.unibuc.ro/>) lucrările acceptate pentru a fi prezentate în cadrul secțiunilor concursului.

În acest an, organizatorii simpozionului “***Chimia - PRIETEN sau dușman?!”*** nu pot deconta cheltuielile de transport ale participanților.

Cazarea este asigurată la cerere, cu sprijinul Asociației Profesorilor de Chimie din București. Cererea pentru cazare va fi transmisă în același mesaj cu rezumatul lucrării. În cerere se va specifica numărul și numele persoanelor care solicită cazare, numărul de nopți de cazare și datele de contact ale profesorului însoțitor.

            Simpozionul “***Chimia-PRIETEN sau dușman?!”***,***2018*** se va desfășura în amfiteatrele Facultății de Chimie, Universitatea din București, din Blvd. Regina Elisabeta nr. 4-12, București. Detalii despre simpozion se pot găsi pe site-ul Facultății de Chimie [**www.chimie.unibuc.ro**](http://www.chimie.unibuc.ro/) în secțiunea dedicată acestuia.

Informatii suplimentare (regulamentul concursului, anuntul, model rezumat)  gasiti  accesand link-ul :

<http://www.chimie.unibuc.ro/index.php/cercetare-stiintifica/76-manifestari-stiintifice/1477-ch3imia-prieten-sau-dusman-2018>

Cu deosebită consideratie,

**Lector Dr. Emilia-Elena IORGULESCU**Departamentul de Chimie Analitica
Facultatea de Chimie
Universitatea din Bucuresti